മൊണാകോയും വീണു, ശക്തര് ചാമ്ബ്യന്സ് ലീഗിലേക്ക് ഉക്രേനിയന് ടീമായ ശക്തര് ചാമ്ബ്യന്സ് ലീഗിലേക്ക്. യുവേഫ ചാമ്ബ്യന്സ് ലീഗിലേക്ക് മൊണാകോയെ പരാജയപ്പെടുത്തിയാണ് ശക്തര് ശക്തരായി തിരിച്ചെത്തിയത്. ആദ്യ പാദത്തില് ഒരു ഗോളിന്റെ ജയം നേടിയ ശക്തര് അഗ്രിഗേറ്റില് 32ന്റെ ജയം നേടിയാണ് ചാമ്ബ്യന്സ് ലീഗ് ബര്ത്ത് ഉറപ്പിച്ചത്. രണ്ടാം പാദത്തില് 2 ഗോളിന് പിന്നില് നിന്നതിന് ശേഷമാണ് ശക്തമായ തിരിച്ച് വരവില് ശക്തര് ജയം ഉറപ്പിച്ചത്. ആദ്യ പകുതിയില് ഇരട്ട ഗോളുകളുമായി വിസാം ബിന് യെഡ്ഡര് മൊണാകോയുടെ ചാമ്ബ്യന്സ് ലീഗ് ബര്ത്ത് ഉറപ്പിച്ചതായിരുന്നു. എന്നാല് വിധി മറിച്ചായിരുന്നു. പകരക്കാരനായി ഇറങ്ങിയ മര്ലോസ് ഗോളടിച്ച് ശക്തറിന് പ്രതീക്ഷ നല്കി. എവേ ഗോള് റൂള് യുവേഫ ഉപേക്ഷിച്ചതിനാല് 114ആം മിനുട്ടിലെ മൊണാകോ ക്യാപ്റ്റന് റൂബന് അഗ്വിലാറിന്റെ സെല്ഫ് ഗോളില് ശക്തര് ജയം നേടി.